Mikaelskirken (Tønsberg)

Mikaelskirken var en av Tønsbergs middelalderkirker, og ruinene etter den er fortsatt synlige oppe på Slottsfjellet. Den var viet til erkeengelen Mikael.

Kirken antas å ha blitt anlagt omkring midten av 1100-tallet og er første gang nevnt i 1191, i forbindelse med at premonstratensermunkene i Olavsklosteret fikk rett til inntektene fra den. Kirken ble brukt som slottskirke fra Håkon IVs tid og er på Håkon Vs tid nevnt blant de kongelige kapeller. Kirken var rik som følge av store gaver og skal ha øvet en viss tiltrekning på pilegrimer.

Det antas at kirken ble ødelagt i 1503 da svenske soldater raserte festningsanlegget. Fundamentene ble gravet ut og restaurert i 1878 under ledelse av Håkon Thorsen. I 1926 rekonstruerte Johan Meyer kirken i tegningsform, og det foregikk restaurering også i 1947. Det har vært stilt spørsmål ved restaureringens autentisitet.Luthen (2001) 

Mikaelskirken på Slottsfjellet. Avduking av modell, taler. musikk og underholdning på Slottsfjellet kl. 1300 søndag 29.9.2019

På selveste Mikaels dagen.

Stiftelsen Gamle Tønsberg løfter historien opp.

Se også
 Tunsberghus festning
 Olavsklosteret i Tønsberg

Referanser

Eksterne lenker
 Eivind Luthen: Pilegrimskirken på Mikkelsberg (Nettutgave ved Høyskolen i Vestfold, 2001)
 De gamle kirkene i Tønsberg (Høyskolen i Vestfold)
 Vestfolds vakre middelalderkirker, s. 28

Kategori:Tidligere kirker i Tønsberg
Kategori:Kirkeruiner i Norge
Kategori:Kulturminner i Tønsberg